Sanseorganerne. — Øjet. 281 



Det Billede (Fig. 249), som man saaledes faar at se, viser en 

 hvid Plet, som er det Sted hvor Synsnerven træder ind i Øjet; fra 

 denne Plet udgaa Pulsaarer og Blodaarer. Ikke langt fra den hvide 

 Plet ses en gulagtig Plet, der er af stor Betydning; her samles 

 nemlig de Straaler der falde lige paa Øjet; i denne lille Plet findes 

 den skarpeste Synsevne og Billederne opfattes her bestemtest, 

 hvilket beror paa at den har en særegen anatomisk Bygning. 



Ved Hjælp af Øjeglasset har man kunnet paavise mange for- 

 skellige Sygdomme i Øjets Indre, naar der er Betændelse i Aare- 

 hinden faar man saaledes følgende Billede at se gennem Øjespejlet 

 (Fig. 250). 



Fig. 250. Øjets Baggrund ved Aarehindebetændelse. 



Hos mange Dyr ere Øjnene rettede hvert til sin Side og an- 

 bragte hvert paa sin Side af Hovedet, saaledes hos Koen, Kaninen 

 o. fl. ; hos Menneskene, Aberne og nogle flere Dyrearter sidde Øjnene 

 tæt ved Siden af hinanden og vende fortil. Vi kunne derfor se en 

 Genstand med begge Øjne paa en Gang, Synet er hos os binoculært. 



Det er klart, at hvert Øje danner sit Billede af den iagttagne 

 Genstand, men under almindelige og naturlige Forhold forene disse 

 to Billeder sig i vor Bevidsthed til et. Vi skulle senere komme 

 til Betingelserne for denne Sammensmeltning af de to Billeder og 

 jeg skal da meddele Dem, hvorledes man har søgt at forklare den. 

 Her vil jeg kun gøre Dem opmærksom paa, at der er en mærkelig 



